На основу Решења о банкротству стечајног судије Привредног суда у Београду 4 Ст. 68/2015 од 09. марта 2017. године, а у складу са чланoвима 131, 132. и 133. Закона о стечају („Службени гласник Републике Србије“ број 104/2009, 99/11-др. Закон, 71/2012- одлука УС и 83/2014), Националним стандардом број 5 – Национални стандард о начину и поступку уновчења имовине стечајног дужника („Службени гласник Републике Србије“ број 13/2010), Агенција за лиценцирање стечајних управника као стечајни управник стечајног дужника:

**КОМПАНИЈА ГЕНЕРАЛЕКСПОРТ ЗА МЕЂУНАРОДНУ И УНУТРАШЊУ ТРГОВИНУ, ХОТЕЛИЈЕРСТВО, УГОСТИТЕЉСТВО И ВАЗДУШНИ САОБРАЋАЈ ДП БЕОГРАД (НОВИ БЕОГРАД)- У СТЕЧАЈУ**

**ОГЛАШАВА**

**Продају непокретне и покретне имовине – зграда пословних услуга Генералекспорт („Генекс кула“ или „Западна капија Београда“) са опремом**

|  |  |  |
| --- | --- | --- |
| **ПРЕДМЕТ ПРОДАЈЕ:** | **Почетна цена (дин.)** | **Депозит (дин.)** |
| **ЦЕЛИНА 1:****ПОСЛОВНИ ЦЕНТАР ГЕНЕКС****НЕПОКРЕТНА ИМОВИНА:**”Зграда пословних услуга По+Пр+М+26+Пк1+Пк2 – По+Пр+М+38“ (познатa под називима „Генекс кула“ или „Западна капија Београда“), у улици Народних хероја 43, Београд-Нови Београд, изграђена на катастаркој парцели број 1196, уписана у лист непокретности број 3538 КО Нови Београд, евидентирана као зграда број 1, површине у габариту 600м², спратности: По+Пр+М+38, правни статус објекта: објекат преузет из земљишне књиге, са носиоцем права друштвене својине Компаније Генералекспорт, обим удела: 1/1, коју чине: * 28 посебних делова објекта (Пр+М+26 Сп), уписаних у В лист-2 део ЛН 3538 КО Нови Београд, укупне површине од 14.943м², сви описани као ”пословни простор-осам просторија за који није утврђена делатност”, са носиоцем права друштвене својине Компаније Генералекспорт, обим удела: 1/1;
* Пословни простори у ванкњижном власништву стечајног дужника који чине спратови од 27-37 укључујући и ове спратове, укупне површине 1450,39 м2 према Извештају о иновацији процене вредности. Наведени пословни простори нису уписани као посебни делови објекта;
* Пословни и гаражни простори уписани у лист непокретности број 3141 КО Нови Београд, као посебни делови објекта број 1-Гаража, површине у основи 9023м2, изграђен на кат. парцели бр. 1173/2 КО Нови Београд, правни статус објекта: Објекат изграђен без дозволе за градњу. Објекат је евидентиран као приземни: ниско и високо приземље, а непокретност је описана као ”гаража” са евиденцијом 10 посебних делова објекта различите намене или „за који није утврђена делатност“ укупне површине од 6.445м², са носиоцем права друштвене својине Компаније Генералекспорт, обим удела 1/1.

**ПОКРЕТНА ИМОВИНА:**-Опрема према спецификацији из продајне документације | **834.682.073,00** | **834.682.073,00** |

***Предметна имовина је детаљно описана у продајној документацији***

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **900.000,00 динара увећан за порез на додату вредност**, на текући рачун стечајног дужника Компанијa Generalexport број 160-455593-27 код Banca Intesa ад Београд. Профактура се мора преузети и то сваког радног дана у времену од 10:00 до 14:00 часова, уз претходну најаву поверенику на телефон: 064/8218-110 или на адресу електронске поште: budimir.m.mrdovic@gmail.com или сараднику повереника Ненад Пилиповић телефон 063/275-885е адреса nenad.pilipovic@gmail.com. Крајњи рок за преузимање профактуре, односно уплату и преузимање продајне докуменатације је до **27.01.2023. године**;
2. уплате депозит у износу од **834.682.073,00** **динара,** на текући рачун стечајног дужника који се води **код Banca Intesa ад Београд број 160-455593-27**, или положе неопозиву првокласну банкарску гаранцију наплативу на први позив, најкасније **до 30.01.2023. године**. У случају да се уместо депозита положи првокласна банкарска гаранција, оригинал исте се, ради провере, мора доставити искључиво лично Служби финансија Агенције за лиценцирање стечајних управника Београд, Теразије 23, 6. спрат, најкасније до **30.01.2023. године до 14:00 часова** по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **30.05.2023.године**.
3. потпишу Изјаву о губитку права на повраћај депозита. Изјава чини саставни део продајне документације. Уплатилац депозита губи право на повраћај депозита у складу са одредбама Националног стандарда број 5 о начину и поступку уновчења имовине стечајног дужника.

Имовина која је предмет продаје се продаје у виђеном стању и може се разгледати након откупа продајне документације, сваким радним даном од **9:00 до 15:00 часова**, а најкасније **до 30.01.2023. године** (уз претходну најаву поверенику стечајног управника).

Најкасније **до 01.02.2023. године** до 15:00 часова, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на враћање депозита, ОП образац и извод из регистра привредних субјекта (ако се као потенцијални купац пријављује правно лице) и овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање ће се одржати дана 06.02.2023. године у 12:00 часова на следећој адреси: Агенција за лиценцирање стечајних управника, Београд, Ул. Теразије бр. 23, III спрат, сала 301. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању ( имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

 **Напомена:**

У „Службеном гласнику РС“, број 104 од 5. новембра 2021. године, објављена је Одлука о утврђивању Стамбено-пословног центра „Генекс“ за споменик културе 05 број 633-10032/2021 од 03.11.2021. године, којом се Стамбено-пословни центар „Генекс“ у Новом Београду утврђује за споменик културе и утврђују се мере заштите споменика културе.

У случају да Република Србија као ималац права прече куповине у складу са Законом о културном наслеђу, који је објављен у „Службеном гласнику РС“ бр. 129/2021 од 28.12.2021. године, искористи то право и прихвати постигнуту цену на јавном надметању, купопродајни уговор ће у том случају бити закључен са Републиком Србијом, а депозити враћени учесницима јавног надметања.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана изјашњавања установе заштите, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 радна дана** од дана изјашњавања установе заштите, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15 дана** од дана потписивања купопродајног уговора. Ако проглашени купац одбије да потпише купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису први или други најбољи понуђач, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Све обавезе по основу јавних прихода и трошкове који произлазе из закљученог купопродајног уговора и његове реализације у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

*НАПОМЕНА: Није дозвољено достављање оригинала банкарске гаранције пошиљком (обичном или препорученом), путем факса, маил-а или на други начин, осим на начин прописан у тачки 2. Услова за стицање права за учешће из овог огласа.*

Oвлашћено лице: Повереник Будимир Мрдовић, контакт телефон: 064/8218-110 е адреса budimir.m.mrdovic@gmail.com или сарадник повереника Ненад Пилиповић телефон 063/275-885 е адреса nenad.pilipovic@gmail.com.